
Определение №77/30.07.2015 по нак. д. №1052/2015 на ВКС, НК, III н.о.
 


	
		
	 	
	№ 77	
	 	
	 София, 30 юли 2015 г.	
	 	
	 ВЪРХОВЕН КАСАЦИОНЕН СЪД на Република България, трето наказателно отделение, в закрито съдебно заседание на двадесет и девети юли две хиляди и петнадесета година, в състав:	
	 	
	 ПРЕДСЕДАТЕЛ: ДАНИЕЛА АТАНАСОВА	
	 	
	 ЧЛЕНОВЕ: АНТОАНЕТА ДАНОВА	
	 	
	 ЛАДА ПАУНОВА	
		
	при секретаря	
	 	
	при становището на прокурора от ВКП Кирил Иванов	
	 	
	като изслуша докладваното от съдия Д.Атанасова н. ч.д. № 1052/2015 г., за да се произнесе, взе предвид следното:	
	 	
	 Производството е образувано по чл. 43, т. 3 от НПК по искане на Районен съд – гр. Първомай. 	
	 	
	 Прокурорът при Върховна касационна прокуратура е изразил становище, че искането не следва да бъде уважено, тъй като разпореждането от 26.06.2015 г. не сочи основание за отвод по чл. 29, ал. 2 НПК.	
	 	
	 ВЪРХОВНИЯТ КАСАЦИОНЕН СЪД, трето наказателно отделение, намери искането за основателно.	
	 	
	 Пред РС-Първомай е било образувано н. о.х. д. № 29/15г. по обвинителен акт, с който е повдигнато обвинение на М. К. С. за престъпления по чл. 129, ал. 1 вр. ал. 2 от НК и по чл. 142а, ал. 1 вр. чл. 20, ал. 2 вр. ал. 1 от НК и срещу Д. И. П. за престъпление по чл. 142а, ал. 1 вр. чл. 20, ал. 2 вр. ал. 1 от НК.	
	 	
	 Всички съдии, правораздаващи в съдебния район на РС-Първомай, който е компетентен да разгледа делото по правилата на местната подсъдност, са се отвели на основание чл. 29, ал. 2 от НПК, тъй като са разглеждали по същество друго дело със същите участници за престъпление от частен характер извършено по същото време и място, като инкриминираните в настоящото производство деяния. След направените отводи, председателят на съда е констатирал, че липсва съдия от същия съд, който да разгледа делото, поради което е прекратил съдебното производство и е изпратил делото на ВКС за определяне на друг, еднакъв по степен съд.	
	 	
	 ВКС не споделя становището на прокурора, че разпореждането от 26.06.2015 г. не сочи основание за отвод по чл. 29, ал. 2 НПК, доколкото обективираното вътрешно убеждение на съдията-докладчик не подлежи на контрол за основателност. 	
	 	
	 При посочените данни съдът, който е компетентен да разгледа делото по правилата на местната подсъдността, не може да образува състав, поради което са налице условията на пренасяне на същото в друг, равен по степен съд. Предвид характера на причината, налагаща промяна на подсъдността и несъздаване пречки повече от необходимото на страните при неговото разглеждане, същото следва да бъде пренесено в района на най-близкия по местонахождение районен съд, а именно този в гр. Асеновград.	
	 	
	 Предвид изложеното и на основание чл. 43, т. 3 от НПК ВЪРХОВНИЯТ КАСАЦИОНЕН СЪД 	
	 	
	ОПРЕДЕЛИ: 	
	 	
	 ИЗПРАЩА н. о.х. д. № 29/2015 г. по описа на РС-Първомай за разглеждане в РС – Асеновград.	
	 	
	 Копие от определението да се изпрати на Районен съд-Първомай за сведение.	
	 	
	 ПРЕДСЕДАТЕЛ:	
	 	
	 ЧЛЕНОВЕ: 1.	
	 	
	 2.	

